‎(ผลงานซีรีส์จาก NETFLIX)
‎ท่านผู้อ่านที่รัก
‎ฉันขอแสดงความยินดีอย่างยิ่ง ‎กับท่านดยุกและดัชเชสแห่งเฮสติ้งส์
‎ขอแสดงความยินดีและขอให้สุขภาพแข็งแรง
‎ในช่วงเวลาที่น่าปลื้มปิติที่สุด ‎ในชีวิตของคู่ข้าวใหม่ปลามัน
‎แน่นอนค่ะ ฉันหมายถึงการดื่มน้ำผึ้งพระจันทร์
‎มีสิ่งใดที่โรแมนติกกว่านี้อีกหรือ
‎- การปลีกตัวจากแวดวงสังคมด้วยกัน ‎- อรุณสวัสดิ์ค่ะ
‎ทิ้งทุกสายตาที่จับจ้องไว้เบื้องหลัง
‎ยินดีต้อนรับสู่ปราสาทไคลฟ์ดอนค่ะ ท่านดยุก
‎ช่างยาวนานเหลือเกิน ‎ที่เราไม่ได้รับเกียรติต้อนรับท่าน
‎แต่ดิฉันเชื่อว่า ‎ทุกอย่างจะตรงตามรสนิยมของท่านค่ะ
‎ฉันแน่ใจอย่างนั้น มิสซิสโคลสัน คงสบายดีนะ
‎ขอแนะนำให้รู้จักกับดัชเชสแห่งเฮสติ้งส์
‎ฉันตั้งตารอทำความรู้จักกับคุณค่ะ
‎ขอบคุณค่ะ ท่านดัชเชส
‎ดิฉันจัดเตรียมทุกอย่าง ‎เพื่อให้ทั้งสองท่านสะดวกสบายแล้ว
‎ก่อนอื่น รับประทานอาหารเบาๆ เสิร์ฟที่ระเบียง
‎จากนั้นดิฉันจะพาไปชมทุกสิ่ง ‎ที่ดิฉันปรับปรุงไว้ แล้ว…
‎ฉันมั่นใจว่าต้องยอดเยี่ยมมาก ‎แต่เกรงว่าคงต้องรอไปก่อน
‎ฉันมีแผนสำหรับเจ้าสาวคนใหม่ไว้แล้ว
‎ผมอยากพาคุณไปดูห้องนอนครับ
‎ห้องคุณหรือห้องฉันคะ
‎เชื่อจริงหรือว่าเราจะแยกห้องนอนกัน
‎ไม่มีวันเสียละ
‎หยุดนะคะ เดี๋ยวคนอื่นก็เห็นหรอก ‎พวกเขาจะคิดอย่างไร
‎ไม่สำคัญหรอก
‎แม้ว่าผู้เขียนคนนี้และคนอื่นๆ ในแวดวงชั้นสูง
‎จะคิดถึงคู่รักที่เลื่องลือที่สุดที่ลอนดอน
‎เราอาจจะสบายใจได้บ้าง
‎เมื่อคิดถึงวันที่ท่านดยุกและดัชเชส ‎จะกลับมาหาเราพร้อมสิ่งอัศจรรย์ใจ
‎อยากรู้จังเลยค่ะว่าตอนนี้พี่ดาฟนี่ทำอะไรอยู่
‎แม่ว่าพี่เขาคงมีหน้าที่ของดัชเชส ‎ให้รับผิดชอบมากมายจ้ะ
‎สิ่งที่ลูกเองก็ควรเรียนรู้ ‎เตรียมตัวไว้สำหรับวันเปิดตัวของลูก
‎คุยไร้สาระและพยายามไม่ชักสีหน้า
‎ทุกครั้งที่ผู้ชายเหยียบเท้าหนูยามเต้นหรือคะ
‎- เอโลอีส ‎- หนูไม่ถนัดเรื่องแบบนี้
‎หนูจะดูตลกเปล่าๆ
‎ถ้าลูกทุ่มเทเวลาเรียนรู้การวางตัวให้มาก
‎แทนที่จะมัวแต่เขียนบันทึก ‎ลูกอาจจะรู้สึกดีขึ้นนะจ๊ะ
‎พูดแล้วนึกขึ้นได้ เพื่อเตรียมตัวสำหรับฤดูกาลหน้า
‎แม่ว่าลูกควรปล่อยชายกระโปรง ‎เมื่ออยู่บ้านได้แล้ว
‎หนูไม่มีเวลาไปร้านตัดชุดหรอกค่ะ หนูไม่ว่าง
‎พระราชินีทรงสั่งให้หนูสืบหาตัวจริง ‎ของเลดี้วิสเซิลดาวน์
‎แม่คงไม่อยากให้หนูขัดคำสั่งพระองค์ใช่ไหมคะ
‎ได้โปรดฟังทางนี้หน่อยครับ
‎ผมอยากประกาศเรื่องสั้นๆ แต่สำคัญมาก
‎ผมมีข่าวดีที่อยากแจ้งให้ทราบ
‎ผมขอให้มิสมารีน่า ธอมป์สันเป็นภรรยาของผม ‎และเธอตอบตกลงแล้ว
‎ยินดีด้วยค่ะ!
‎ยอดเยี่ยมครับ!
‎แม่รู้เรื่องนี้ไหมครับ
‎คนอื่นมองอยู่จ้ะ ไปแสดงความยินดีกับคู่รักเถอะ
‎นายแทบไม่รู้จักเธอเลย คิดอะไรอยู่
‎ผมคิดแล้วว่าพี่ต้องมีปฏิกิริยาแบบนี้
‎และผมไม่สนเลยแม้แต่น้อย
‎นายคิดว่าเป็นเรื่องตลกหรือ ‎แม่ที่น่าสงสารกังวลใจมากนะ
‎ผมว่าแม่ดูมีความสุขดีนี่ ‎แม่แสดงความยินดีกับพวกเราด้วย
‎นายล่วงเกินสาวน้อยคนนี้แล้วหรือ
‎- ไม่มีวัน ผมเป็นสุภาพบุรุษ ‎- งั้นทำไมนายถึง…
‎ทำไมคนเราถึงแต่งงานล่ะครับพี่ ‎แน่นอนว่าเพื่อความรัก
‎ฟังนะ ฉันรู้ว่านายยังด้อยประสบการณ์อยู่
‎เรื่องนี้ฉันผิดเอง ฉันน่าจะพานาย ‎ไปเที่ยวนางบำเรอตั้งแต่นายกลับจากอีตัน
‎ถ้านี่เป็นแค่เพราะนายอยากขึ้นครู…
‎พี่มันต่ำช้าจริงๆ รู้ตัวไหม
‎นี่แหละผลของการไม่รู้จักเที่ยวเสเพล
‎แล้วสู่ขอสาวแก่แดดคนแรกที่ถูกชะตา
‎พอได้แล้ว!
‎พี่หยามเกียรติผมและคู่หมั้นของผม
‎ไม่ใช่ความผิดของผมหรือมารีน่า
‎ที่พี่ไม่อาจเข้าใจความผูกพันที่แท้จริง
‎- นายยังเป็นเด็กอยู่ คอลิน ‎- ผมโตกว่าดาฟนี่
‎- พี่ยังดีใจที่เธอแต่งงาน ‎- มันไม่เหมือนกัน นายก็รู้
‎- ผมไม่รู้ว่าเป็นเช่นนั้น ‎- งั้นนายก็อ่อนหัดเต็มที!
‎ถ้าวันนี้ผมทำให้แม่ทุกข์ใจ ผมขอโทษ
‎ผมจะคุยกับแม่เอง
‎ความจริงคือ ผมไม่ต้องขออนุญาตพี่ ‎เพื่อแต่งงานกับมิสธอมป์สัน
‎แต่ผมจะยินดีมากถ้าพี่มอบคำอวยพร
‎เกรงว่าฉันคงต้องทำให้นายผิดหวัง
‎พี่ทำ…
‎มากมายทีเดียว
‎ฉันคิดว่าตอนนี้ฉันรู้เหตุผล
‎ที่แม่ทุกคนในสังคมชั้นสูง ‎ปกปิดความจริงจากลูกสาว
‎เกี่ยวกับกิจกรรรม…
‎บางอย่างแล้ว
‎จริงหรือ
‎ถ้าแม่บอกพวกเราว่ามันเป็นเช่นนี้
‎เราจะมีจิตใจทำอย่างอื่นได้อย่างไร
‎ฉันต้องไปแล้วค่ะ
‎ถ้าฉันจะเป็นดัชเชสของทั้งหมดนี้ ‎ฉันต้องเริ่มเรียนรู้งานแล้ว
‎คุณเป็นดัชเชสของทั้งหมดนี้แล้ว
‎ฉันตั้งตารอสำรวจดินแดนนี้เพิ่มเติมนะคะ…
‎ทีหลังนะคะ
‎ไซม่อน!
‎คุณพูดเองว่าหน้าที่ดัชเชสช่างน่าเกรงขาม
‎ถ้าเช่นนั้นอยู่ต่อแล้วบัญชาการห้องนี้สิ ‎คุณน่าจะพบว่ามันเร้าใจกว่านะ
‎ฉันไม่สงสัยค่ะ แต่เกรงว่า ‎มิสซิสโคลสันจะไม่พอใจฉันตลอดไป
‎ถ้าฉันไม่ไปตามคำเชิญของเธอ
‎ปล่อยให้เธอไม่พอใจเถอะ
‎ฉันจะไม่ปล่อยไปเด็ดขาด
‎แม่สอนฉันว่า สุภาพสตรีต้องพึ่งพาคนดูแลบ้าน
‎ฉันต้องสร้างความประทับใจที่ดี
‎ไม่เช่นนั้นบ้านนี้คงไม่ราบรื่น
‎ขอให้โชคดีนะครับ
‎- ท่านดยุก ‎- ท่านดัชเชส
‎กระผมเตรียมห้องเขียนหนังสือ ‎ไว้ให้ท่านทำงานแล้วขอรับ
‎เจฟฟรี่ส์ ฉันกำลังดื่มน้ำผึ้งพระจันทร์อยู่
‎ผู้จัดการทรัพย์สินทิ้งบันทึกไว้ ‎ไม่เป็นระเบียบเลยขอรับ
‎กระผมจับต้นชนปลายบัญชีทรัพย์สินที่ดินไม่ถูกเลย
‎และมีจดหมายหลายฉบับ
‎จากผู้เช่านาที่ร้องขอเข้าพบนายท่าน
‎ก็ได้ ถ้าต้องทำ
‎ปราสาทนี้สร้างขึ้น ‎ในปี 1706 สำหรับนายพลโทมัส
‎เป็นของขวัญจากพระราชินีแอนน์…
‎ที่กองทัพของเขาชนะฝรั่งเศสได้
‎ไฮยาซินธ์ น้องสาวของฉัน ‎ชอบศึกษาประวัติศาสตร์ค่ะ
‎ยอดเยี่ยมค่ะ ท่านดัชเชส ‎ถึงแล้วค่ะ ห้องนั่งเล่น
‎ท่านดัชเชสคนที่แล้ว ‎ชอบดื่มชาและรับแขกในห้องนี้
‎แม่ฉันแนะนำให้เชิญท่านอุปมุขนายกมาก่อน
‎- ฉันว่าแม่พูดถูกค่ะ ‎- ได้ค่ะ ท่านดัชเชส
‎ฉันตื่นเต้นอยากจัดงานเต้นรำแรกของเราแล้ว ‎แต่ฉันคิดว่าน่าจะเหมาะสมกว่า
‎ถ้ารอจนกว่าฤดูกาลที่ลอนดอน ‎จะเสร็จสิ้น ว่าไหมคะ
‎ได้ค่ะ ท่านดัชเชส
‎และฉันจะตกแต่งห้องนี้ใหม่เป็นห้องแรก
‎ท่านต้องการตกแต่งใหม่หรือคะ
‎ได้ค่ะ ท่านดัชเชส
‎สัปดาห์นี้ในหมู่บ้านจะมีงานเทศกาลนะคะ
‎ดิฉันถือวิสาสะมอบเงินสนับสนุนแทนท่านแล้ว
‎รอบคอบมากค่ะ มิสซิสโคลสัน
‎เราน่าจะให้คนรับใช้หยุดงาน ‎เพื่อไปร่วมเทศกาลด้วยนะ
‎มีงานมากมายที่ต้องทำนะคะ
‎เมื่อท่านดยุกและท่านเองกลับมาอยู่ที่นี่แล้ว
‎ถ้าเช่นนั้น ยิ่งเป็นเหตุสมควร ‎ให้พวกเขาพักผ่อนนะ
‎นั่นใช่…
‎ท่านดัชเชสคนก่อนค่ะ
‎- เธอสวยมาก ‎- ช่างจิตใจงดงามด้วยค่ะ
‎เพียบพร้อมที่สุด
‎เป็นดัชเชสที่แสนสมบูรณ์แบบ
‎ห้องเลี้ยงเด็กอยู่ทางนี้ค่ะ
‎ท่านดัชเชสคะ
‎สวยมากนะ
‎เราไปกันต่อได้ไหม คงมีอีกมากมายให้ชมนะ
‎ได้ค่ะ ดิฉันจะพาไปชมสนามค่ะ
‎ขอโทษครับ ผม…
‎จะมีราชนิกุลมาเยี่ยมหรือ
‎ขออภัยขอรับ ท่านดยุก ‎ท่านดยุกคนก่อนนิยมโต๊ะแบบเป็นทางการ
‎- แต่ถ้าท่าน… ‎- ไม่ ไม่เป็นไร
‎วันนี้มิสซิสโคลสันพาชมบ้านได้วิเศษมากค่ะ ‎สวนช่างสวยสบายตาเหลือเกิน
‎งดงามจนฉันตกตะลึงเลย
‎มีอะไรหรือคะ
‎คุณอยู่ไกลเหลือเกิน
‎แก้ไขได้ง่ายมากค่ะ
‎ไม่เป็นไร
‎แบบนี้ดีกว่านะคะ
‎ฉันคิดว่าอาจจะตกแต่งบางห้องใหม่
‎แต่ฉันอยากคุยกับคุณก่อน
‎ฉันไม่อยากเปลี่ยนแปลงอะไร ‎ที่คุณผูกพันเป็นพิเศษ
‎เชิญเปลี่ยนตามสบายเลย ‎ที่จริงนะ ได้โปรดเปลี่ยนเถอะ
‎อย่าทำเป็นเล่นไปสิคะ ‎คุณต้องมีความทรงจำอันงดงาม
‎หรือผูกพันทางจิตใจกับอะไรบ้างสิ
‎เพราะอย่างไร ที่นี่ก็เป็นบ้านของคุณนานหลายปี
‎ทำตามใจคุณต้องการเลย
‎เปลี่ยนผนังห้องวาดภาพเป็นผ้าทูลล์สีชมพูสดก็ได้ ‎ผมมั่นใจว่าผมต้องชอบ
‎รู้ใช่ไหมว่าอยู่ที่นี่ คุณไม่ต้องแต่งตัว ‎เป็นทางการนักก็ได้
‎แบบนี้เห็นชอบไหมคะ
‎ไม่ต้องสงสัย
‎ท่านดยุกคะ เราควรจะ…
‎ขึ้นข้างบนไหม
‎ผมมีความคิดที่ดีกว่า
‎เราจะไปไหนกันคะ
‎ข้างนอก
‎ชอบแบบนี้ไหม
‎บอกสิว่าคุณต้องการอะไร
‎ฉันต้องการ…
‎คุณ
‎อะไรเล่า
‎มันเจ็บไหมคะ เมื่อคุณ…
‎ไม่
‎ผมรู้สึกเช่นเดียวกับคุณ
‎วิเศษที่สุด
‎เดี๋ยว มานี่
‎- คนรับใช้จะคิดว่าอย่างไร ‎- ไม่สำคัญหรอก
‎ขออภัยค่ะ ท่านดัชเชส
‎กิจกรรมของเราน่าตื่นเต้นทีเดียว
‎ฉันยอมรับนะ ฉันไม่รู้ด้วยซ้ำว่ามันเป็นไปได้
‎ฉันเคยเชื่อว่าการไร้สมรรถภาพที่จะมีลูกได้ ‎จะทำให้เขาไม่อาจ…
‎โรมรันพันตูจนจิตใจว้าวุ่นได้เพียงนี้หรือคะ
‎ใช่จ้ะ
‎ฉันดีใจนะที่คิดผิดไป
‎- เขาเอาไป ‎- เขาเอาโบน้องไปหรือ
‎- เอาโบน้องไปหรือ ‎- ผมไม่รู้ว่าพี่พูดเรื่องอะไร
‎หนูเห็นเขาเอาไปกับตา
‎พี่เห็นอะไรอยู่ในกระเป๋า เอามา
‎ใช่ค่ะ ไม่ยุติธรรมเลย พี่ทำแบบนี้ตลอด
‎- คืนไปเสีย ‎- เกรกอรี่ หยุดนะ
‎- อรุณสวัสดิ์ครับ ‎- เกรก…
‎อรุณสวัสดิ์ น้องชาย
‎- พี่คอลิน ข่าวการหมั้นของพี่ลงในวิสเซิลดาวน์ ‎- ไฮยาซินธ์
‎อะไรคะ ก็จริงนี่
‎- เอาละ ทุกคนออกไปได้ ‎- ค่ะ
‎ผมขอโทษแล้วนะครับ
‎แม่คงต้องโล่งใจกระมัง ‎ที่ได้รู้ก่อนเลดี้วิสเซิลดาวน์
‎แม่ครับ ผมเกี้ยวมิสธอมป์สันมาตลอดฤดูกาล
‎แม่คงมัวแต่สนใจดาฟนี่จนไม่รับรู้
‎แม่รู้ว่าลูกเกี้ยวเธออยู่ ‎ลูกก้อร่อก้อติกกับหญิงคนอื่นมากมาย
‎แต่ลูกไม่เคยจริงจังเลย
‎- จนถึงตอนนี้ ‎- มันเกิดขึ้นรวดเร็วเหลือเกิน
‎แม่คิดว่าไม่เคยเห็นลูกขึงขัง ‎และจริงจังขนาดนี้เลย
‎ไม่มีใครเคยจริงจังกับผมเลย นอกจากมารีน่า
‎แม่ไม่ได้เตรียมใจให้ลูกอีกคน ‎บินออกจากรังเร็วเช่นนี้
‎อย่ากลัวไปครับแม่ แม่คงยังมีงานล้นมืออยู่…
‎โดยเฉพาะกับเอโลอีส
‎ขอให้โชคดีกับรายนั้นนะครับ
‎คิดว่าคอลินจะแนะนำเรา ‎ให้รู้จักเพื่อนๆ ของเขาไหม
‎- บางคนก็ดูกำยำไม่เบานะ ‎- เขาแนะนำแน่นอน
‎ฉันมั่นใจว่าโชคชะตาจะเข้าข้างพวกเราทุกคน
‎โดยเฉพาะคอลิน
‎- วันนี้เธอสวยมากนะ เพเนโลปี้ ‎- อย่าล้อเลียนฉัน
‎ฉันเสียใจนะที่เธอคิดว่าทุกคำชมเป็นการล้อเลียน
‎อย่าสมเพชฉันด้วย
‎ฉันไม่สมเพชเธอ เพเนโลปี้ ฉันเคารพเธอ
‎เธอเป็นเพื่อนแท้มาตลอด ‎ตั้งแต่ฉันมาถึงที่นี่
‎ฉันพึ่งพาในมิตรภาพ ‎และไมตรีจิตที่ไม่สร่างคลายของเธอ
‎การนิ่งเงียบไม่สร่างคลายของฉันสินะ
‎เธอไม่นึกถึงจิตใจฉันเลย ฉันทำใจไม่ได้
‎ฉันคงไม่มีวันผ่านพ้นเรื่องเลวร้ายนี้ไปได้ ‎หากปราศจากน้ำใจจากเธอ
‎ได้โปรดอย่าบอกฉันเลยว่าเธอเสียดายสิ่งนั้น
‎ฉันไม่มีวันนำความอัปยศ ‎มาสู่เธอหรือครอบครัวของเรา
‎ถ้าเธอร้องขอเช่นนั้น ‎แต่ฉันให้อภัยการกระทำของเธอไม่ได้
‎ฉันอยากให้เธอเป็นเพื่อนฉันนะ เพน
‎พยายามเข้าใจและดีใจกับฉันหน่อยไม่ได้หรือ
‎มารีน่า ได้เวลาไปร้านตัดชุดแล้ว ‎เราต้องไปดูเครื่องแต่งกายเจ้าสาวของเธอ
‎นางโชคดีจัง
‎ได้ทั้งชุดใหม่เอี่ยม และสามีรูปงาม
‎ลูกของสองคนนี้คงหน้าตาดีมากแน่
‎เขาไม่ใช่พ่อเด็กย่ะ ยัยทึ่ม
‎เวรกรรม ฉันลืมไปเสียสนิท
‎อย่าหัวเราะเยาะเขานะ ‎แค่นี้นางก็ทำให้เขาเป็นตัวตลกพอแล้ว
‎เธอไม่สนุกเลย
‎ฉันเคยสนุกด้วยเหรอ
‎เห็นไหม ถ้าฤดูกาลหน้าลูกรวบผมขึ้น ‎จะดูสวยมากเลยนะ
‎ไม่ค่ะ หนูจะดูเหมือนผู้หญิงดาษดื่นทั่วไป
‎แต่ไม่สง่างามเท่า และอารมณ์ร้ายกว่า
‎เลดี้บริดเจอร์ตัน มิสเอโลอีส
‎ฉันเข้าใจว่าวันนี้ ‎เราจะปล่อยชายกระโปรงลงใช่ไหมคะ
‎ใช่แล้วจ้ะ
‎เลดี้บริดเจอร์ตัน อยู่นี่เอง
‎เลดี้เฟทเธอริงตัน มิสธอมป์สัน
‎ยินดีที่เจอคุณค่ะ เลดี้บริดเจอร์ตัน
‎เรียกฉันว่าไวโอเล็ตเถอะจ้ะ
‎ปลาบปลื้มจังเลยนะคะ
‎ที่ครอบครัวของพวกเรา ‎จะกลายเป็นทองแผ่นเดียวกัน
‎ใช่ค่ะ ช่างพิเศษเสียจริง
‎คืนพรุ่งนี้มาร่วมโต๊ะกับเราสิคะ ‎คุณ คอลินที่รัก และท่านไวเคานต์
‎- เรามีเหตุให้เฉลิมฉลองมากมาย ‎- ฉันจะถามไวเคานต์แน่นอน
‎เยี่ยมค่ะ ฉันขอขโมยตัว ‎มาดามเดอลาครัวสักครู่นะคะ
‎ขออภัยด้วยค่ะ เลดี้เฟทเธอริงตัน
‎แต่เราต้องสะสางบัญชีของคุณเสียก่อน
‎ฉันบอกกับคนรับใช้ของคุณชัดเจน ‎ว่าบัญชีที่คุณ…
‎ฉันขอแทรกหน่อยนะ
‎ค่าใช้จ่ายของเราจะสะสางเต็มจำนวน
‎ทันทีที่คุณทำชุดแต่งงานให้มิสธอมป์สัน ‎ว่าที่สะใภ้บริดเจอร์ตัน
‎และอย่างอื่นสำหรับเครื่องแต่งกายของเธอ
‎เกรงว่าจะเป็นไปไม่ได้ค่ะ
‎คุณน่าจะลองหาร้านตัดชุดอื่น ‎ที่เหมาะกับคุณมากกว่า แถวชานเมืองนะคะ
‎มาดามเดอลาครัว ฉันนึกขึ้นได้ ‎สำเนียงของคุณช่างมีเอกลักษณ์นัก
‎แต่ฉันไม่เคยถามเลยว่า ‎คุณมาจากเมืองไหนในฝรั่งเศส
‎แม่ฉันเป็นชาวฝรั่งเศสน่ะค่ะ
‎ฉันไม่หลงเชื่อละครตบตาของคุณหรอก
‎ฉันไม่อยากให้สตรีคนอื่นในแวดวงนี้ ‎รู้ตัวว่าพวกเขาถูกหลอกนะคะ
‎หนูว่ามาดามเดอลาครัวน่าจะยินดี
‎ทำตามคำขอของเราแล้วค่ะ ‎เลดี้เฟทเธอริงตัน จริงไหม
‎ได้ค่ะ
‎ตัวที่ชนะจะได้รางวัลอะไรหรือ
‎ถูกเชือดไงขอรับ
‎ในฐานะที่ท่านดยุกให้เกียรติฉัน
‎เปิดงานเทศกาลประจำหมู่บ้านด้วยการแข่งขันนี้
‎หลังจากพิจารณาอย่างถี่ถ้วนแล้ว ‎ฉันตัดสินใจว่า…
‎หมูทั้งสามตัวเสมอกัน
‎ฉันขอประกาศว่า หมูทุกตัวเป็นผู้ชนะ ‎และจะไม่มีตัวใดถูกเชือด
‎ดูดีจังเลยค่ะ
‎ดูนี่สิ
‎อร่อยมากเลย เราต้องสั่งไปที่ไคลฟ์ดอนนะคะ
‎ท่านอุปถัมภ์สิ่งอื่นนอกเหนือจากพายด้วยไหมขอรับ
‎ผลผลิตที่ไร่นาไม่ดีเลย ‎และค่าเช่ายังขึ้นเป็นสามเท่า
‎เราแทบจะหาเลี้ยงปากท้องกันไม่ไหว
‎ค่าเช่าขึ้นเป็นสามเท่าหรือ ‎ผู้จัดการทรัพย์สินไม่ได้แจ้งฉันเลย
‎เขาไม่โผล่หน้ามาเลยตั้งแต่พ่อของท่านเสียไป
‎ขอให้ท่านไปสู่สุคติ
‎ท่านมอบสิ่งที่ผู้เช่าต้องการเสมอ ‎ไม่เหมือนคนบางคน
‎ถ้าเช่นนี้ก็ดีแล้วนะคะที่เรากลับมายังไคลฟ์ดอน
‎ฉันแน่ใจว่าเราจะหาทางออก ‎ให้กับปัญหาเหล่านี้ได้
‎ขอบคุณที่นำเรื่องนี้มาแจ้งเรา
‎ท่านดัชเชส
‎โอ๋ๆ เด็กน้อย ไม่ต้องร้องนะจ๊ะ
‎ไม่เป็นไรนะ
‎แหม ปอดแข็งแรงดีจริงเชียว ‎เสียงดังไปถึงลอนดอนเลย
‎คงดังไปถึงฝรั่งเศสเลยล่ะ
‎คุณพระคุณเจ้า ขออภัยด้วยค่ะ ท่านดัชเชส
‎เอด้าน้อยเพิ่งค้นพบเสียงตัวเอง
‎และชอบใช้เสียงดังบ่อยที่สุดเท่าที่ทำได้
‎ยืนเถอะค่ะ
‎สภาพแบบนี้อย่าย่อตัวเลยค่ะ
‎ยินดีที่ได้พบกันนะ
‎เอด้าจ๊ะ
‎ท่านดัชเชส
‎เราจะทำอย่างไรเรื่องค่าเช่าของชาวนาคะ ‎ต้องทำอะไรสักอย่างได้สิ
‎ผมน่าจะกลับมาเร็วกว่านี้ ดูว่าทุกอย่างปกติดีไหม
‎ผมไม่รู้เลยว่าการที่ผมไม่อยู่จะส่งผลเช่นนี้
‎- ดาฟนี่… ‎- ฉันหวังว่า…
‎เชิญครับ
‎ฉันตั้งใจจะพูดว่า
‎ฉันหวังว่าคุณจะไม่เศร้าใจมากนะคะ ‎ที่เห็นฉันอยู่กับเด็ก
‎ผมเศร้าใจหรือ
‎ดาฟนี่ ผมคิดถึงเพียงคุณเท่านั้น
‎รู้ไหมคะ ช่างแปลกดีแท้
‎เมื่อฉันได้อยู่กับเด็กๆ
‎ฉันลืมความกังวลของตัวเองไปหมดสิ้น ‎เด็กๆ เป็นเพื่อนคลายทุกข์ที่ดีที่สุดเลย
‎คุณเข้ากับเด็กได้ดีมาก
‎ฉันมีพี่น้องหลายคนน่ะค่ะ แต่ละคนร้ายไม่เบา
‎ครอบครัวที่อุ่นหนาฝาคั่งของฉัน ‎มีข้อดีอย่างน้อยหนึ่งข้อในอนาคตนะคะ
‎ในที่สุด ทุกคนจะแต่งงานและมีลูกของตัวเอง
‎เราจะมีเด็กน้อยร้องไห้บานเบิกในชีวิต ‎จนทำอะไรไม่ถูกเลย
‎คุณจะเป็นน้าที่วิเศษมาก
‎ผมดีใจเหลือเกินที่คุณพอใจ ‎กับชีวิตแต่งงานของเรา
‎แค่เราสองคน
‎ฉันมีทุกอย่างที่ต้องการตรงนี้แล้วค่ะ
‎ผมทำอะไรถึงได้โชคดีเพียงนี้
‎ไม่รู้สิคะ
‎หมุนตัวสิ
‎หันข้าง
‎สะบัด
‎บอกให้สะบัด
‎ดี เท่าที่ผ่านมาเธอทำดีมาก มิสธอมป์สัน
‎คืนนี้ฉันจะเปิดประเด็นขอให้เร่งการแต่งงาน
‎หนู… ขอโทษค่ะ
‎แต่แผนของแม่… หนูคิดว่ามันบกพร่องนะคะ
‎การหลอกคอลินก็เป็นเรื่องหนึ่ง
‎แต่การอยู่ใกล้ชิดกับคุณแม่ของเขา
‎เป็นคนละเรื่องกันเลย
‎เลดี้บริดเจอร์ตันหลักแหลม เธอมีลูกถึงแปดคน
‎เชื่อเถอะค่ะว่าเธอจะรู้ตัวเมื่อถูกหลอก
‎เธอชอบทำอะไรสมัยอยู่ต่างจังหวัดจ๊ะ
‎หนูชอบขี่ม้ายิ่งกว่าสิ่งใดค่ะ ท่านหญิง
‎ตอนนี้เธอเรียกฉันว่าไวโอเล็ตได้แล้วจ้ะ ‎จำได้ไหม
‎มิสธอมป์สันเป็นสาวน้อย ‎ที่เพียบพร้อมนะคะ ว่าไหม
‎เธอเคยเดินทาง ‎ออกนอกอังกฤษบ้างไหม มิสธอมป์สัน
‎คอลินใฝ่ฝันอยากเดินทางรอบโลกมานานแล้ว
‎ไม่เคยเลยค่ะ แต่ตอนนี้ ‎คงเป็นความใฝ่ฝันของหนูเช่นกัน
‎ฉันคิดว่าการดื่มน้ำผึ้งพระจันทร์ ‎ในต่างประเทศน่าจะดีนะคะ
‎- คิดว่าอย่างไรคะ ลอร์ดบริดเจอร์ตัน ‎- ผมไม่อยากคาดเดาครับ
‎ฉันเชื่อว่าการดื่มน้ำผึ้งพระจันทร์ ‎ในต่างประเทศน่าจะเหมาะ
‎คุณบริดเจอร์ตัน คุณอาจจะใช้ประโยชน์
‎จากอากาศดีๆ ในตอนนี้ได้นะคะ
‎ถ้าคุณเลือกแต่งงานให้เร็วขึ้นกว่าเดิม
‎คอลินยังอายุน้อยอยู่มาก
‎การหมั้นหมายระยะยาวน่าจะรอบคอบกว่าครับ
‎ไม่ว่าอากาศจะเยี่ยมมากก็ตาม
‎แม่ครับ ผมเล่าหรือยังว่ามิสธอมป์สัน ‎ถนัดงานเย็บปักถักร้อยมาก
‎เธอยอดเยี่ยมมากครับ ‎น้องสาวผมเทียบไม่ติดเลย
‎หนูรับรองได้ว่าไม่เป็นความจริงเลยค่ะ
‎คุณยังไม่เคยเห็นงานปักของดาฟนี่
‎ด้วยความสัตย์จริงนะครับ มันดูเหมือนสมรภูมิรบ
‎โอ้ที่รัก ร้อนใจเพราะเหตุใดหรือ
‎จอห์นนี่จากไปงานเทศกาลนานเหลือเกิน
‎เขาสัญญาว่าจะซื้อโบสีฟ้าให้ฉันมากมาย
‎สัญญาว่าจะซื้อโบสีฟ้าให้ฉันมากมาย
‎ให้ฉันผูกเรือนผมสีน้ำตาล
‎แต่แล้ว โอ้ที่รัก…
‎คอลิน ขอคุยด้วยได้ไหม
‎เพน ได้สิ
‎มัน… เป็นเรื่องที่ค่อนข้างละเอียดอ่อนน่ะค่ะ
‎ฉันไม่อยากให้มีเหตุจำเป็นต้องพูดเลย ‎แต่ฉันคิดว่าคุณสมควรรับรู้ไว้
‎ผมมีอะไรติดบนหน้าหรือ
‎มันติดมาทั้งคืนใช่ไหม
‎ขอโทษนะ ว่ามาสิ
‎ฉันอยากคุยกับคุณตั้งแต่ประกาศการหมั้นแล้ว ‎แต่เรามีคนอื่นอยู่ด้วยเสมอ
‎เป็นเรื่องของมารีน่าหรือ
‎หัวใจของเธอเป็นของคนอื่นค่ะ
‎อะไรนะ
‎เขาชื่อเซอร์จอร์จ เครน ‎ลูกชายคนโตและเป็นทหาร
‎พวกเขาโตมาใกล้กันที่ต่างจังหวัด
‎ขอโทษค่ะ คอลิน ‎แต่ฉันเคยเห็นจดหมายรักของพวกเขา
‎ฉันรู้สึกว่าคุณควรรู้ไว้ก่อนที่จะสายเกินไป
‎คุณเป็นคนดีมาก รู้ใช่ไหม
‎คุณคิดว่าผมสนใจหรือ
‎ที่เธอเคยมีใจให้ชายอื่นก่อนเราจะพบกัน
‎ผมคงเป็นคนกลับกลอกถ้าสนใจ ‎ทั้งที่ผมเองก็เคยเกี้ยวพาน
‎กับผู้หญิงเกือบครึ่งลอนดอนในอดีต
‎คุณเข้าใจผิด นี่ไม่ใช่เป็นเพียงการเกี้ยวกัน
‎มารีน่ารักผู้ชายคนนั้น และยังรักเขาอยู่
‎แต่เธอกำลังจะแต่งงานกับผม ‎เชื่อผมเถอะ เพน อย่ากลัวไป
‎ผมรู้ใจตัวเองและใจของมารีน่าดี ‎เราเข้าใจกันและกัน
‎เราย้ายงานเลี้ยงมาที่ทางเดินกันแล้วหรือคะ
‎มันประหลาดดีนะ
‎แต่ยิ่งผมอยู่ห่างจากเสียงเพลงนั้น
‎ยิ่งรู้สึกสำราญใจมากขึ้น
‎เพน คุณป้าถามหาเธอน่ะ
‎มีอะไรหรือครับ
‎เพราะพี่ชายของผมใช่ไหม
‎ขอโทษด้วยครับ ‎ที่เขาทำตัวหยาบคายระหว่างมื้อค่ำ
‎ฉันทนไม่ได้ค่ะ คอลิน
‎พ่อของฉันไม่ต้องการฉัน
‎แม้แต่บ้านเฟทเธอริงตัน ‎ยังอดใจรอกำจัดฉันไม่ไหว
‎ฉันช่างโง่เขลาเสียจริง
‎ที่คิดไปว่าฉันจะเป็นที่ยอมรับ ‎เมื่อได้เข้าร่วมครอบครัวของคุณ
‎แต่ไม่มีประโยชน์หรอก ‎แม้แต่คุณแม่ของคุณก็แค่ทำตามมารยาท
‎ไม่จริงเลย มารีน่า
‎ตอนนี้ผมเป็นครอบครัวของคุณแล้ว
‎เราจะสร้างครอบครัวของเราเอง เราสองคน
‎นั่นเป็นสิ่งเดียวที่ฉันต้องการในโลกนี้
‎ใจฉันปรารถนาให้เราแต่งงานกันนาทีนี้เลย
‎เราจะได้อยู่ด้วยกันเพียงสองคนตลอดไป
‎ฉันจะไม่มีวันออกจากอ้อมแขนของคุณ
‎- ถ้าผมบอกว่าพอมีทางทำได้ล่ะ ‎- คอลิน หมายถึง…
‎สกอตแลนด์ เมืองเกร็ตนากรีน
‎ผมรู้ว่ามันดูบ้า
‎แต่เราสามารถแต่งงานกันได้ภายในไม่กี่วัน
‎เราแค่ต้องไปให้ถึงพรหมแดน
‎เมื่อเรากลับมา แอนโทนี่คงอาละวาด
‎แต่เมื่อถึงตอนนั้นก็จะสายไปแล้ว
‎เราจะแต่งงานกัน เราจะอยู่ด้วยกัน
‎คุณไม่ชอบความคิดนี้
‎ฉันชอบมากค่ะ
‎ฉันรักคุณ
‎ขอเวลาหนึ่งวัน ผมจะเตรียมการทุกอย่างเอง
‎- อยู่นี่เอง ‎- อรุณสวัสดิ์จ้ะ ที่รัก
‎- บัญชีของผู้จัดการทรัพย์สินสินะคะ ‎- ผมนอนไม่หลับ
‎แม้ว่าจะเพลียจากเมื่อคืนหรือ
‎สนใจไปพักรับประทานมื้อเช้ากับฉันไหมคะ
‎ขอโทษด้วยนะที่รัก ชาวนาในหมู่บ้านพูดถูก
‎ที่ดินแห่งนี้ถูกละเลยมานานเกินไป
‎ข้าวสาลีเก็บเกี่ยวได้น้อยลง ‎แต่ไม่มีใครคิดจะใช้ทุ่งข้าวเป็นทุ่งปศุสัตว์
‎หรือเปลี่ยนไปปลูกพืชผลอื่นที่ให้ผลดีกว่า
‎หน้าที่ของผู้จัดการทรัพย์สินไม่ใช่หรือคะ
‎พวกเขาเป็นผู้เช่าของผม ผมต้องรับผิดชอบ
‎ผมขออภัยนะ ผมจ้องตัวเลขพวกนี้ ‎มาตลอดทั้งเช้าแล้ว
‎ไม่เป็นไรค่ะ
‎วันนี้ฉันมีงานมากมายให้ทำเช่นกันค่ะ
‎ฉันตั้งใจว่าจะไปเยี่ยมผู้เช่าบางคนของคุณ
‎ฉันอาจจะนำตะกร้าของขวัญไปส่งแล้ว…
‎คิดถึงบ้านไหมคะ ท่านดัชเชส
‎คิดว่าเรามีพอสำหรับตะกร้าทุกใบหรือยัง
‎คิดว่านะคะ
‎ท่านดัชเชส!
‎ท่านทำอะไรคะ…
‎ดิฉันจะสั่งคนมาเก็บให้ท่านเอง
‎คนรับใช้ในครัวหรือคนสวนก็ได้
‎ไม่มีใครว่างมาช่วยท่านเลยหรือคะ
‎ไม่ต้องรบกวนใครหรอก มิสซิสโคลสัน ‎เราจัดการกันเองได้
‎ท่านตั้งใจจะเก็บน้ำผึ้งจากรวงเองด้วยไหมคะ
‎นั่นอาจจะเกินตัวฉันไปหน่อยนะ
‎ถ้าท่านบอกดิฉันว่าต้องการอะไรบ้าง
‎ดิฉันจะดูแลทุกอย่างให้เรียบร้อยเองค่ะ
‎ดิฉันจะดูแลว่าทำทุกอย่างถูกต้อง
‎ฉันจะจำไว้
‎ขอบใจนะ มิสซิสโคลสัน
‎เวรกรรม เธอชังฉัน
‎เธอชังทุกคนค่ะ อย่าเก็บไปคิดเลย
‎สวัสดีค่ะ
‎อยากได้สักตะกร้าไหม มี…
‎ของฝากจากไคลฟ์ดอนไหม
‎ของฝากจากไคลฟ์ดอนไหมคะ มี…
‎มีอะไรผิดพลาดหรือ
‎แม่สอนฉันว่าตามธรรมเนียม ‎ดัชเชสคนใหม่ควรไปเยี่ยมชาวบ้านพร้อมของขวัญ
‎ดิฉันคิดว่าถูกต้องแล้วนะคะ
‎ฉันควรจะใส่ชุดอื่นมาหรือ
‎หรือนี่อาจจะทำให้ฉันดูเป็นผู้ลากมากดีเกินไป
‎ท่านดัชเชสคะ
‎สนใจรับของฝากจากไคลฟ์ดอนไหมจ๊ะ ‎มีทั้งขนมปังกับน้ำผึ้งสำหรับเด็กๆ นะ
‎ท่านมีน้ำใจมากค่ะ
‎ดิฉันคงจะยินดีรับนะคะถ้าพอจะถือกลับบ้านไหว
‎- ถ้าเช่นนั้น เราจะเดินไปส่งเองจ้ะ ‎- ไม่นะคะ ดิฉัน…
‎ฉันยืนยันจ้ะ
‎ฉันขอความเห็นสักเรื่องได้ไหม
‎ได้สิคะ
‎แต่ดิฉันไม่แน่ใจว่า ‎จะให้คำแนะนำท่านดัชเชสได้อย่างไร
‎ฉันรู้สึกว่าฉันคงทำอะไรให้ชาวบ้านขุ่นเคือง
‎ฉันรู้ว่าฉันเพิ่งรับตำแหน่งนี้
‎แต่ฉันจินตนาการไม่ออกเลย ‎ว่าทำอะไรผิดไปได้เร็วเพียงนี้
‎- อะไรหรือ ‎- เรื่องหมูน่ะค่ะ
‎ท่านบอกว่าหมูทั้งสามตัวเป็นผู้ชนะ
‎ที่งานเทศกาลหรือ ฉันคิดว่า ‎เป็นผลที่ดีที่สุดสำหรับทุกคน
‎ตามธรรมเนียม ผู้ชนะจะได้ส่งเนื้อหมู ‎ให้ไคลฟ์ดอนตลอดทั้งปีหน้าค่ะ
‎หมูเป็นเบือเชียวค่ะ
‎เมื่อท่านไม่เลือกผู้ชนะ
‎จึงไม่มีชาวนาคนไหนได้สัญญา
‎และไม่มีรายได้ไปด้วย
‎พูดได้ว่าท่านดูแคลนพวกเขาน่ะค่ะ
‎ฉันจะทำให้ถูกต้องทันที ฉันไม่รู้เลย
‎ท่านจะรู้ได้อย่างไรล่ะคะ
‎นี่อะไรคะ
‎- ไซม่อนคะ ทุกอย่างเรียบร้อยดีไหม ‎- ดาฟนี่
‎- ผมแค่จัดห้องทำงานในปีกตะวันออก ‎- ห้องเขียนหนังสือใช้ไม่ได้หรือคะ
‎ระวังนะ ผมขอตัวก่อนนะ
‎ท่านดัชเชส
‎มิสซิสโคลสัน มีเวลาสักครู่ไหม
‎ฉันรู้ว่าฉันผิดพลาดไปบ้างตั้งแต่มาถึง
‎แม่สอนฉันไว้มาก ‎เกี่ยวกับการเป็นนายหญิงของบ้าน
‎แต่ฉันแน่ใจว่าพวกเราไม่เคยจินตนาการ
‎ถึงบ้านที่ยิ่งใหญ่เช่นที่นี่
‎ฉันขอบคุณมากสำหรับคำแนะนำของคุณ
‎ความจริงคือ… ฉันเกรงว่า ‎ท่านดยุกไม่อุ่นใจนักที่มาอยู่ไคลฟ์ดอน
‎แน่นอนว่าไม่ได้เป็นเพราะคุณ ‎หรือคนงานของคุณเลย
‎ไม่ค่ะ ฉันเข้าใจดี
‎หรือคะ
‎นายน้อยไซม่อน… ขออภัยค่ะ ท่านดยุก
‎ชีวิตวัยเด็กของท่านไม่สบายเสมอไป
‎หลังจากนายหญิงเสียไป
‎ท่านดยุกแทบจะขลุกตัวอยู่แต่ที่ลอนดอน
‎หมายความว่าไซม่อนโตมาที่นี่ตัวคนเดียวหรือ
‎เราพยายามเลี้ยงดูท่านเต็มที่
‎ดูแลท่านตามที่นายหญิงคงต้องการ
‎ฉันแน่ใจค่ะ
‎ท่านดยุกคนเก่าคงรักภรรยามากสินะคะ
‎ถึงทุกข์ใจมากเมื่อเธอจากไป
‎พวกเขาระหองระแหงกันหรือคะ
‎มันตึงเครียดค่ะ
‎ท่านดยุกต้องการทายาท ‎ท่านดัชเชสต้องการลูก
‎ท่านดัชเชสพยายามต่อไป ‎นานหลังจากที่หมอเตือนห้ามเธอ
‎ทุกครั้งที่ท่านมีรอบเดือน ‎ดิฉันใจสลายเมื่อเห็นท่าน
‎ท่านโชคดีที่มีคุณ
‎ทุกคนพูดราวกับว่าเป็นความผิดของท่าน
‎แต่ใครจะรู้ได้อย่างไร ‎ใช่ว่าฝ่ายหญิงจะเป็นหมันเสมอไปนะคะ
‎แน่ล่ะ บางครั้งก็เป็นความผิดของผู้ชายด้วย
‎ตายจริง เกรงว่าดิฉันพูด ‎เรื่องที่ไม่ควรพูดเสียแล้ว
‎ไม่ค่ะ ไม่ใช่เลย มิสซิสโคลสัน
‎คุณพูดว่าอะไรนะคะ
‎ดิฉันบอกท่านดัชเชสตามที่แม่ดิฉันเคยสอนไว้
‎ครรภ์จะสมบูรณ์ไม่ได้ ‎หากปราศจากเมล็ดพันธ์ุที่สมบูรณ์แข็งแรง
‎แต่แล้ว… เมื่อท่านไซม่อนมีบุญได้เกิดมา ‎เราก็เสียท่านดัชเชสไป
‎ทำไมลูกยังไม่แต่งตัวอีก
‎แม่บอกว่าคืนนี้เราจะไปร่วมมื้อค่ำ ‎กับเลดี้การ์ตไซด์ไง
‎ขอโทษค่ะแม่ หนูรู้สึกไม่ค่อยดีเลย
‎แม่น่าจะบังคับให้ลูกไปนั่งกระแอมกระไอใส่ ‎ตลอดทั้งคืนเสียจริง
‎สมน้ำหน้าเลดี้การ์ตไซด์แล้วละ
‎นางไม่เชิญแม่ไปร่วมมื้อค่ำด้วยเลย
‎แล้วตอนนี้ดูสิ ‎มิสธอมป์สันประกาศหมั้นแค่ไม่ถึงวัน
‎ก็คลานมาหากันเชียว
‎ขอให้สนุกนะคะแม่
‎เพเนโลปี้ เธอทำอะ…
‎- กล้าดีอย่างไร ‎- ดูสิ
‎ดูลายเซ็นในจดหมายฉบับสุดท้ายจากเซอร์จอร์จสิ
‎แล้วดูอันนี้จากเมื่อหลายเดือนที่แล้ว
‎- แล้วอย่างไร ‎- มันไม่เหมือนกัน
‎ความเอียงของตัวหนังสือ มันผิดหมดเลย
‎- ฉันเหนื่อยแล้ว ฉันไม่… ‎- ฉบับนี้
‎อยู่ในลิ้นชักหลังโต๊ะของแม่
‎แม่หรือมิสซิสวาลี่ย์คงฝึกเลียนลายเซ็นจอร์จ
‎แต่ทำให้เหมือนทีเดียวไม่ได้
‎จดหมายฉบับสุดท้ายนั้น ที่เขาทำเธอหัวใจสลาย
‎มันเป็นจดหมายปลอม มารีน่า
‎จอร์จไม่เคยเขียนถึงเธออย่างนั้น
‎เขาไม่เคยปฏิเสธว่ารักเธอ ‎ไม่เคยปฏิเสธลูกของเธอ
‎- อาจจะอย่างนั้น ‎- มารีน่า…
‎แม้ว่าเธอจะพูดถูก…
‎ฉันพูดถูก เธอปฏิเสธ…
‎แม้ว่ามันเป็นเรื่องจริง ‎จอร์จยังไม่ตอบจดหมายฉันเลย
‎เขาทอดทิ้งฉันไป และคอลินยอมรับฉัน
‎ฉันนึกว่าเธอรักจอร์จ
‎ฉันโง่ไปเอง นี่ไม่เปลี่ยนแปลงอะไรทั้งนั้น
‎เธอเก็บกระเป๋าทำไม
‎บอกมาว่าเธอไม่ได้จะไปเกร็ตนากรีน
‎มารีน่า!
‎เธอจะทำอย่างไร ‎เมื่อคอลินรู้ว่าเด็กคนนี้ไม่ใช่ลูกเขา
‎จะต้องมีวันนั้นแน่ เขาไม่โง่หรอกนะ
‎สิ่งที่ฉันจะทำคืออยู่อย่างปลอดภัยเพราะรู้ว่า
‎สามีของฉันเป็นคนจิตใจดี ‎เขาไม่มีวันไล่ฉันไปนอนข้างถนนแน่นอน
‎เขาจะดูแลเราสองคน ไม่ว่าอย่างไร
‎แล้วเขาล่ะ คอลินจะเป็นอย่างไร
‎- เธอรักเขา ‎- อะไรนะ
‎มันเข้าเค้าแล้ว ที่เธอคัดค้านและยุ่มย่าม
‎เธอรักคอลิน บริดเจอร์ตัน
‎เธอไม่รู้ว่าเธอพูดอะไร
‎ฉันเชื่อว่าฉันรู้มากกว่าเธอนะ เพน…
‎ทั้งรู้จักคอลิน รู้จักโลก
‎ถ้าฉันจะต้องดับความหลงละเมอแบบเด็กๆ นี้
‎ก็คงต้องเป็นเช่นนั้น
‎ความรักของเธอเป็นความเพ้อฝันเพียงข้างเดียว
‎คอลินเห็นตัวตนของเธอและไม่คิดกับเธอเป็นอื่น
‎ไม่ต่างจากมองเอโลอีส หรือแม้แต่ไฮยาซินธ์น้อย
‎เขามองว่าฉันเป็นภรรยา เป็นผู้หญิง
‎และในฐานะผู้หญิง ‎ฉันจะต้องตัดสินใจเลือกในสิ่งที่ยาก
‎เพื่อตัวเองและเพื่อลูกของฉัน…
‎แม้ว่าจะทำร้ายความรู้สึกเธอก็ตาม
‎ทำงานดึกหรือคะ ท่านดยุก
‎บ้าจริง นี่กี่โมงกี่ยามแล้ว
‎บัญชีพวกนี้ราวกับจะครอบงำคุณไปเสียแล้ว
‎คนพวกนี้พึ่งพาผมเพื่อหาเลี้ยงชีพ
‎เพื่อเลี้ยงปากเลี้ยงท้อง
‎- ผมไม่ควรจากไปนานเลย ‎- แล้วทำไมถึงจากไปล่ะคะ
‎ไม่มีเหตุผลใดเป็นพิเศษ
‎มีธุระในลอนดอนน่ะ
‎แต่แล้วผมก็พบกับสาวน้อยที่อวดเก่ง
‎และหมัดหนักราวกับเป็นนักมวยข้างถนน
‎ฉันพูดจริงนะคะ
‎ผมเช่นกัน
‎- ไซม่อน ‎- ดาฟนี่
‎- เราควรไปอาบน้ำเพื่อกินมื้อค่ำ ‎- ค่ะ
‎ฉันจะตามไปที่ห้องอาหารค่ะ
‎ท่านดัชเชส! นี่เป็นที่พักคนรับใช้นะคะ
‎มิสโนแลนอยู่ไหน
‎ท่านดัชเชส เกิดอะไรขึ้นคะ ‎ท่านน่าจะสั่นกระดิ่งเรียกดิฉัน
‎ฉันอยากให้เธอบอกอะไรฉันหน่อย โรส
‎ผู้หญิงมีลูกได้อย่างไร
‎- แม่ของท่าน… ‎- แม่ไม่บอกอะไรฉันเลย
‎ขอร้องล่ะ ไม่ต้องอายนะ
‎อธิบายให้ฉันฟังอย่างละเอียด
‎มันเป็นทางออกง่ายๆ
‎เราเพิ่มผลผลิตการเก็บเกี่ยวได้ ‎ถ้าชาวนาปลูกหัวผักกาด
‎ระหว่างการเดินทาง ผมพบชาวนา ‎ที่ทำรายได้เพิ่มเป็นสามเท่า
‎โดยไม่ต้องปลูกพืชหมุนเวียนเลย ‎แต่ปลูกหัวผักกาดแทน
‎แล้วเลี้ยงแกะให้กินหญ้าและกำจัดวัชพืช
‎ขอบคุณขอรับ ท่านดัชเชส
‎กรุณาฝากคำขอบคุณไปถึงท่านดยุกด้วยขอรับ
‎เขาซื้อปศุสัตว์ให้เราหลายคอก
‎เราจะได้เลี้ยงไว้จนกว่าดินจะอุดมสมบูรณ์อีกครั้ง
‎โชคลาภของเรากลับมาแล้ว
‎ท่านดัชเชสขอรับ
‎กลับไปที่บ้านเถอะ
‎ฉันอยากเดินคนเดียว
‎พร้อมเข้านอนหรือยัง ที่รัก
‎พร้อมแล้วค่ะ
‎เดี๋ยว
‎ดาฟนี่
‎คุณทำอะไรลงไป
‎ฉันหวังว่ามันไม่ใช่เรื่องจริง
‎ฉันหวังว่าฉันคิดผิดไป แต่เห็นแล้วว่าไม่ผิดเลย
‎- คุณทำได้อย่างไร ‎- ฉันทำได้อย่างไรหรือ
‎- คุณโกหกฉัน ‎- ผมไม่ได้โกหก
‎ฉันเชื่อใจคุณ
‎ฉันเชื่อใจคุณมากกว่าใครในโลกนี้
‎แต่คุณเอาเปรียบฉัน
‎คุณฉวยโอกาส ฉันจึงทำเช่นกัน
‎ผมบอกคุณว่าผมมอบลูกให้คุณไม่ได้
‎"ให้ไม่ได้" กับ "ไม่ให้" แตกต่างกันโดยสิ้นเชิง
‎คุณเป็นคนเลือกเอง คุณเลือกที่จะโกหกฉัน
‎ผมไม่ได้โกหก ผมคิดว่าคุณเตรียมใจไว้แล้ว
‎ผมคิดว่าคุณเข้าใจว่าลูกเกิดมาได้อย่างไร
‎คุณพรากอนาคตฉันไปจากฉัน
‎สิ่งเดียวที่ฉันต้องการมากกว่าสิ่งใด
‎คุณรู้ว่าการเป็นแม่ ‎การมีครอบครัวของตัวเองสักวัน
‎เป็นสิ่งเดียวที่ฉันต้องการ
‎ผมพร้อมจะตายในการดวลวันนั้น
‎แทนที่จะแต่งงานกับคุณ ‎และพรากความฝันของคุณไป
‎ผมยอมตายเพื่อคุณ
‎คุณเป็นคนที่ยืนกรานให้เราแต่งงานเอง
‎คุณบอกผมว่ามีเพียงผมก็พอแล้ว
‎นั่นก่อนที่ฉันจะรู้จักคุณ
‎คุณรู้ไหมว่าฉันเห็นใจคุณ
‎ฉันคิดว่า "สงสารไซม่อนจัง" ‎"เขาคงเจ็บปวดมากที่จะไม่มีวันรู้จักการเป็นพ่อ"
‎- ผมไม่เคยขอให้คุณเห็นใจ ‎- ฉันก็ไม่เคยขอให้คุณทรยศ
‎ดาฟนี่
‎- ผม… ‎- คุณอะไร
‎คุณรักฉันหรือ ไม่หรอก คุณไม่ได้รักฉันเลย
‎คุณไม่รู้จักความหมายของคำว่ารัก ‎คุณจะไม่โกหกคนที่คุณรัก
‎คุณไม่หลอกคนรัก คุณไม่ทำให้คนรักอับอาย
‎ฉันอาจจะไม่รู้อะไรมากนัก ‎คุณแสดงให้เห็นชัดเจนแล้ว
‎แต่สิ่งหนึ่งที่ฉันรู้คือนั่นไม่ใช่ความรัก
‎ทุกการกระทำล้วนยุติธรรม ‎ในความรักและสงคราม
‎แต่ในการรบบางครั้งกลับไม่มีผู้ชนะ
‎มีเพียงร่องรอยหัวใจที่แตกสลายจนเราสงสัย
‎ว่าสิ่งที่เราสูญเสียไปนั้นคุ้มค่าการสู้รบหรือไม่
‎ผู้ที่เรารักมีอำนาจสร้างรอยแผลได้บาดลึกยิ่งนัก
‎เพราะมีสิ่งใดเปราะบาง…
‎ยิ่งไปกว่าหัวใจมนุษย์อีกเล่า
‎เยื่อใยระหว่างเจ้าบ่าวและเจ้าสาวนั้น ‎เป็นความลับและศักดิ์สิทธิ์
‎แต่ฉันจำต้องบอกท่าน
‎ฉันได้ทราบมาว่าเกิดการหลอกลวงร้ายแรงขึ้น
‎มีอะไรหรือครับ
‎ราวกับว่าตระกูลเฟทเธอริงตัน ‎ยังมีอุปสรรควุ่นวายไม่มากพอ
‎มิสมารีน่า ธอมป์สันกำลังตั้งครรภ์…
‎และเป็นเช่นนี้มาตลอด ‎ตั้งแต่วันแรกที่เธอมาถึงเมืองของเรา
‎ในยามคับขันอาจต้องใช้มาตรการขั้นเด็ดขาด
‎แต่ฉันเชื่อว่าหลายคนคงคิดว่า ‎การกระทำของเธอนั้นเกินกว่าจะรับได้
‎เธออาจจะคิดว่านี่เป็นทางเลือกเดียวของเธอ
‎หรือเธออาจจะไร้ยางอาย
‎แต่ฉันใคร่ถามว่า
‎ผลลัพธ์จะมีวันสร้างความชอบธรรม ‎ให้กับวิธีการที่ชั่วช้าเช่นนี้ได้หรือไม่
‎คำบรรยายโดย อรภาริน อ่อนกอ